stanford-oval/wikipedia huggingface dataset:
โรงงานเทสลาฟรีมอนต์
เครื่องจักรอำนวยความสะดวก

NUMMI ปิดประมูลสายการผลิต มีหุ่นยนต์และอุปกรณ์อื่น ๆ เพื่อย้ายไปยังโรงงานอื่น ๆ ของโตโยต้าในสหรัฐ ขณะที่เทสลาซื้ออุปกรณ์และชิ้นส่วนอะไหล่มือสองมากกว่า 17 ล้านเหรียญสำหรับการผลิตในปี 2554 ซึ่งมีส่วนลดมากเมื่อเทียบกับอุปกรณ์ใหม่ เทสลาซื้อสายการผลิตปั๊มไฮดรอลิกเก่าของ Schuler SMG มา 50 ล้านเหรียญจากดีทรอยต์มูลค่า 6 ล้านเหรียญรวมค่าจัดส่ง
โรงงานกินขนาดพื้นที่ 10 เท่าของพื้นที่ที่ต้องการเริ่มต้น และจำนวนมากของพื้นที่ 370 เอเคอร์ที่ยังไม่ถูกใช้งานในปี 2556 อาคารหลักที่ผลิตขั้นตอนสุดท้ายของการประกอบยานพาหนะพร้อมด้วยกิจกรรมส่วนใหญ่กระจุกตัวอยู่ใน 5,500,000 ตารางฟุต
ส่วนต่าง ๆ ของโรงงาน NUMMI มีการวางแผนที่จะปรับเปลี่ยนเพื่อสนับสนุนการผลิตรถยนต์ของเทสลา ตัวอย่างเช่นอุปกรณ์พ่นสีห้องโดยสารจะต้องได้รับการแก้ไขหลายอย่างตลอดปี พ.ศ. 2554 สีเปลี่ยนจากแบบสารละลายไปเป็นสีรองพื้นแบบน้ำของบริษัทบีเอเอสเอฟ (BASF) ไลน์พ่นสี 2 เครื่อง (หนึ่งตัวรถ หนึ่งส่วนประกอบ) ถูกสร้างขึ้นในปี พ.ศ. 2558 โดยในปี พ.ศ. 2557 มีการใช้งานครึ่งหนึ่งของพื้นที่โรงงาน
พื้นโรงงาน ผนัง และเพดานถูกทาด้วยสีขาว หลังคาติดกระจกรับแสงสว่างจากแสงอาทิตย์ได้อย่างมีประสิทธิภาพ เพื่อที่จะสร้างสภาพแวดล้อมคล้ายกับห้องปฏิบัติการ และสภาพแวดล้อมในการผลิตมีความสะอาดและเงียบมากกว่าของ NUMMI
เทสลากำลังก่อสร้างเครื่องหล่อในเมืองลาทรอป (Lathrop) เพื่อสนับสนุนการผลิตในเมืองฟรีมอนต์ และเช่าพื้นที่โกดัง 1.3 ล้านตารางฟุตในเมืองลิเวอร์มอร์ (Livermore) ในปี พ.ศ. 2560
ในปี 2559 มีพื้นที่จอดรถ 4,500 คัน และเทสลาซื้อที่ 25 เอเคอร์ที่อยู่ข้างเคียงจากบริษัทพัฒนาที่อยู่อาศัยชื่อ Lennar เทสลาประกาศในเดือนสิงหาคม พ.ศ. 2560 ว่าได้รับการอนุมัติจากสภาเทศบาลเมืองฟรีมอนต์ เพื่อเพิ่มขนาดประมาณ 4.6 ล้านตารางฟุตของพื้นที่ใหม่สำหรับเครื่องจักรอำนวยความสะดวกต่าง ๆ เทสลายังวางแผนที่จะขยายการผลิตห้าเท่าถึง 500,000 คันในปี 2561 หรือ 10,000 คันต่อสัปดาห์
พนักงาน

เทสลาเริ่มต้นการผลิตกับพนักงาน 1,000 คน โดยปี พ.ศ. 2556 ได้เพิ่มขึ้นถึง 3,000 คน และ 6,000 คนในมิถุนายน 2559 ในฤดูใบไม้ร่วงปี 2560 เทสลาว่าจ้างพนักงาน 10,000 คนที่โรงงานในฟรีมอนต์
นอกจากพนักงานของเทสลาแล้ว บริษัท ยังใช้ผู้รับเหมาในการทำหน้าที่ต่าง ๆ ในเดือนพฤษภาคมปี พ.ศ. 2561 อีลอน มัสก์ มีเป้าหมายชัดเจนในการลดข้อติดขัด และเพิ่มประสิทธิภาพและคุณภาพภายในการดำเนินงาน โดยตัดสินใจตัดผู้รับเหมาและผู้รับเหมาช่วง และสั่งให้พนักงานแสดงเหตุผลและรับรองผู้รับเหมาที่มีความคุ้มค่า
กระบวนการผลิตเทสลาโมเดล S > ภาพรวม

กระบวนการผลิตใช้หุ่นยนต์ที่มีความชำนาญเฉพาะงานมากกว่า 160 ตัว รวมถึงหุ่นยนต์ที่ใหญ่ที่สุดในโลก 10 ตัว ซึ่งได้รับการตั้งชื่อตามตัวละครจากเรื่องเอ็กซ์เมน (X-Men) ส่วนประกอบที่เป็นเอกลักษณ์ของรถโมเดล S มีมากมาย รวมถึงแพ็คแบตเตอรี โมดูลแบตเตอรี และหน่วยขับเคลื่อนถูกผลิตในโรงงาน โรงงานมีการบูรณาการระดับสูงเมื่อเปรียบเทียบกับโรงงานประกอบรถยุคใหม่แห่งอื่น ๆ พร้อมด้วยกระบวนการผลิตส่วนใหญ่ภายในโรงงาน รวมไปถึงเครื่องปั้มโลหะและเครื่องกลึง เครื่องพ่นสี และการเคลือบสี เครื่องปั้มไฮดรอลิกถูกใช้ปั้มขึ้นรูปตัวถังรถ 5,000 ชิ้นต่อวันมีแรงกดที่ 10,000 ตัน ซึ้งเป็นตัวที่ใหญ่ที่สุดในอะเมริกาเหนือและใหญ่เป็นอันดับ 6 ของโลก ประมาณ 60% ของชิ้นส่วนรถมีที่มาจากทวีปอเมริกาเหนือ ในเดือนมีนาคม ปี 2558 ประเทศญี่ปุ่นเป็นแหล่งที่มาของชิ้นส่วนมากเป็นอันดับ 2 และวิศวกรออกแบบยังทำงานที่โรงงานแทนที่จะเป็นสถานที่แยกต่างหาก
รถแต่ละคันจะถูกผลิตตามคำสั่งซื้อใช้เวลา 2-3 เดือนสำหรับการส่งมอบ แม้ว่ายานพาหนะส่วนบุคคลจะใช้เวลาเพียงสามถึงห้าวันเพื่อให้กระบวนการประกอบเสร็จสิ้น สายการประกอบจะเดินเครื่องที่ความเร็วของ 5 ซม./วินาที เทสลาส่งมอบได้อย่างสมบูรณ์โดยใช้รถไฟแทนที่จะเป็นรถบรรทุก เนื่องจากค่าใช้จ่ายและความเสียหายน้อยกว่า
กระบวนการผลิตเทสลาโมเดล S > การผลิตส่วนของการขับเคลื่อน > การผลิตมอเตอร์

การผลิตมอเตอร์ไฟฟ้ากระแสสลับแบบมอเตอร์เหนี่ยวนำถูกผลิตขึ้นเองในโรงงาน ส่วนประกอบหลักของมอเตอร์คือสเตเตอร์ (ส่วนโครง) และโรเตอร์ (ส่วนหมุน) เบื้องต้นของการผลิตมอเตอร์ หุ่นยนต์จะนำลวดทองแดงจากม้วนความยาวกว่าครึ่งไมล์ มาพันเป็นขดลวดทองแดงของมอเตอร์ แล้วใส่ขดลวดทองแดงไว้ในชั้นเก็บรอสำหรับขั้นตอนต่อไป เนื่องจากเป็นมอเตอร์สามเฟส ดังนั้นมอเตอร์หนึ่งตัวจึงต้องมีขดลวดทองแดงสามชุด พนักงานจะถ่างและยืดแต่ละกลุ่มของลวดทองแดงและใส่รถยกไฮดรอลิกเพื่อส่งต่อมอเตอร์ไปยังแผนกต่อไป
พนักงานจะหอหุ้มแต่ละกำของขดลวดทองแดงไว้ในซองพลาสติกเพื่อป้องกันขดลวดจากการสัมผัสกัน ปลายสุดของขดลวดจะถูกตัดเพื่อให้ได้ความยาวที่ถูกต้อง พนักงานจะทำการย้ำโลหะจุดเชื่อมต่อขดลวดเพื่อใช้สำหรับมอเตอร์สามเฟส หุ่นยนต์เย็บอัตโนมัติชนิดพิเศษจะมัดขดลวดทองแดงเข้าด้วยกันเพื่อยึดพวกมันให้เข้าที่ การมัดให้แน่นขึ้นโดยหุ่นยนต์เครื่องเย็บทำให้มอเตอร์มีประสิทธิภาพเพิ่มมากขึ้น ตัวสเตเตอร์ยังถูกเคลือบด้วยอีพอกซีเรซิน (epoxy resin) สองชั้นเพื่อช่วยการกระจายความร้อนของมอเตอร์อย่างเท่าเทียมกัน ตัวสเตเตอร์เมื่อเมื่อทำเสร็จแล้วจะถูกใส่ลงไปในเคสโลหะที่ถูกทำให้ร้อน เพื่อให้เกิดการการล็อกตัวสเตเตอร์ภายในเคสเมื่อเย็นตัวลง
พนักงานใช้รอกยกเพื่อที่จะใส่ตัวโรเตอร์ลงไปในตัวสเตเตอร์ ซึ่งการผลิตมอเตอร์ก็จะเสร็จสิ้น
กระบวนการผลิตเทสลาโมเดล S > การผลิตส่วนของการขับเคลื่อน > ส่วนประกอบของหน่วยขับเคลื่อน

คนงานจะติดตั้งเฟืองต่าง ๆ และส่วนอื่น ๆ ของกระปุกเกียร์ ประกบเข้าด้วยกันโดยใช้น็อต จากนั้นจะมีการทดสอบการรั่วไหลของอากาศ แล้วจะมีการติดตั้งอินเวอร์เตอร์สามเฟสไปที่ด้านบนของมอเตอร์ เพื่อแปลงกระแสไฟตรงจากแบตเตอรีไปเป็นกระแสสลับสำหรับมอเตอร์ใช้ จากนั้นมอเตอร์จะผ่านการทดสอบโดยอัตโนมัติโดยใช้เวลา 4 นาทีเพื่อให้แน่ใจว่าทำงานได้ถูกต้อง แล้วจึงย้ายไปที่บริเวณประกอบทั่วไปเพื่อที่จะติดตั้งลงในรถ
อุปกรณ์อินเวอร์เตอร์ในช่วงแรกนั้น เทสลาใช้อุปกรณ์ควบคุมประเภท IGBT ต่อมาได้มีการเปลี่ยนมาใช้เป็น SiC เพาเวอร์มอสเฟต แทนสำหรับการติดตั้งในรถยนต์ตั้งแต่ปี 2561
กระบวนการผลิตเทสลาโมเดล S > การผลิตแบตเดอรีแพ็ค

รถโมเดล S แพ็คแบตเตอรีบรรจุแบตเตอรีลิเทียมไอออน 7,104 เซลล์ใน 16 โมดูล ผูกเข้าในชุด (14 โมดูล ในส่วนแบนราบใต้ท้องรถและ 2 โมดูลซ้อนกันอยู่ด้านหน้ารถ) แต่ละโมดูลบรรจุ 6 กลุ่มของ 74 เซลล์เรียงแนบขนานกัน 6 กลุ่มจะถูกร้อยเป็นชุดภายในโมดูล (74 เซลล์ x 6 กลุ่ม = 444 เซลล์) = (444 เซลล์ x 16 ชุดภายในโมดูล = 7,104 เซลล์) ในเดือนมิถุนายน 2555 แพ็คแบตเตอรีเป็นการใช้แบตเตอรีพานาโซนิค NCR18650A ขนาด 3100 mAh ที่มีแคโทดเป็นนิกเกิลโคบอลต์อะลูมิเนียม โดยมีการปรับแต่ง
การเลือกใช้งานเซลล์แบตเตอรีที่ซื้อขายกันทั่วไปเช่นเดียวกับที่พบในโน้ตบุ๊กคอมพิวเตอร์, โทรศัพท์มือถือ เป็นความแตกต่างจากผู้ผลิตรถยนต์ไฟฟ้าของเจ้าอื่น ๆ ที่ใช้เซลล์แบตเตอรีลิเทียมพิเศษขนาดใหญ่ แพ็คแบตเตอรีระบายความร้อนด้วยของเหลว และใช้เจล intumescent เพื่อช่วยในการป้องกันไฟไหม้และการกระจายความร้อน
กระบวนการผลิตเทสลาโมเดล S > การผลิตตัวรถ > การทำฝาจากม้วนแผ่นอะลูมิเนียม

98% ของตัวรถเทสลาโมเดล S ถูกผลิตโดยใช้อะลูมิเนียม และจะถูกผลิตเป็นชิ้นส่วนต่าง ๆ ของแต่ละคันจากม้วนแผ่นอะลูมิเนียมระหว่าง 50 ถึง 60 ม้วน โดยม้วนแผ่นอะลูมิเนียมจะถูกคลายออก ทำให้แบนและตัดในเครื่องปั้มเจาะ (blanking machine) ในการตัดเพิ่มเติมเทสลายังใช้เครื่องตัดเลเซอร์ น้ำหนักรวมของอะลูมิเนียมที่ใช้ในรุ่น S อยู่ที่ประมาณ 410 ปอนด์ (190 กิโลกรัม)
กระบวนการผลิตเทสลาโมเดล S > การผลิตตัวรถ > สายการผลิตต่อเนื่อง

หุ่นยนต์ถ่ายโอนแผ่นโครงอะลูมิเนียมเข้าไปยังสายการผลิตต่อเนื่อง ซึ่งแผ่นอะลูมิเนียมจะถูกปั้มขึ้นรูปเป็นชื้นส่วนต่าง ๆ ของรถ เครื่องปั้มไฮดรอลิกของบริษัท Schuler SMG เป็นเครื่องที่ใหญ่ที่สุดในทวีปอเมริกาเหนือและใหญ่เป็นอันดับ 6 ของโลก มีแรงกดได้ถึง 11,000 ตันเพื่อสร้างแผงตัวถังรถ โดยส่วนบนให้แรงกดได้ถึง 1,400 ตัน และส่วนล่างของเครื่องให้แรงกด 130 ตัน แผ่นอะลูมิเนียมจะถูกยืดออกเหนือแม่พิมพ์ (draw die) ที่ส่วนล่างของเครื่อง และช่องเปิดจะถูกเจาะโดยหุ่นยนต์ในระหว่างส่งแผงตัวถังไปต่อในกระบวนการ คนงานตรวจสอบแต่ละแผงเพื่อให้มั่นใจถึงความถูกต้อง ชิ้นส่วนจะถูกซ้อนกันในเฟรมและเก็บไว้ เครื่องปั้มกดชิ้นส่วน 1 ชิ้นในทุก 6 วินาทีและผลิตได้ 5,000 ชิ้นต่อวัน
กระบวนการผลิตเทสลาโมเดล S > การผลิตตัวรถ > การติดตั้งส่วนของการขับเคลื่อน

รถจะถูกยกขึ้นและส่วนของการขับเคลื่อนถูกติตตั้งเข้ากับแกนล้อหลัง ส่วนของการขับเคลื่อนจะให้กำลังโดยตรงไปยังล้อโดยปราศจากเพลาส่งกำลัง
กระบวนการผลิตเทสลาโมเดล S > การผลิตตัวรถ > การติดตั้งแพ็คแบตเตอรี

แพ็คแบตเตอรีหนักเกือบ 1,200 ปอนด์ (540 กิโลกรัม) ซึ่งถูกส่งไปยังบริเวณติดตั้ง จะถูกติดตั้งในรถโดยใช้อุปกรณ์ยกทำการวางแบตเตอรีบนพื้นห้องโดยสาร ซึ่งจะเพิ่มความแข็งแรงและความแข็งแกร่งให้กับรถและลดจุดศูนย์ถ่วงของรถลงถึง 18 นิ้ว (46 ซม.) แผ่นไทเทเนียมติดตั้งอยู่เหนือแพ็คแบตเตอรีซึ่งช่วยป้องกันได้ในกรณีที่มีการชนกันที่ความเร็วสูง และเพื่อป้องกันเศษชิ้นส่วนที่กระเด็นมาจากถนน
เหตุการณ์ความปลอดภัย

ในเดือนพฤศจิกายน 2556 เกิดอุบัติเหตุเมื่อการกดขึ้นรูปอะลูมิเนียมความดันต่ำล้มเหลว การล้นหกของโลหะหลอมละลายถูกคนงานสามคนและทำให้เสื้อคลุมของพวกเขาเกิดลุกไหม้ เทสลาถูกลงโทษปรับ 89,000 เหรียญสหรัฐ โดยองค์กรความปลอดภัยและสุขอนามัยของการทำงานแห่งรัฐแคลิฟอร์เนียสำหรับการละเมิดความปลอดภัย 7 ครั้ง และ 7 ข้อพิจารณาร้ายแรง
เมื่อวันที่ 1 เมษายน พ.ศ. 2562 เทสลาบรรลุข้อยุติกับสำนักงานปกป้องสิ่งแวดล้อมสหรัฐ (EPA) เกี่ยวกับความบกพร่องในการจัดการขยะอันตรายในปี 2560 โดยเทสลาปล่อยให้ขยะอันตรายสะสมในพื้นที่โดยไม่ได้รับอนุญาตเกิน 90 วัน EPA พบว่าเทสลาล้มเหลวในการ "ทำความสะอาดสีที่ติดไฟได้ง่ายและ/หรือส่วนผสมของตัวทำละลาย" ทิ้งถังสำหรับขยะอันตรายขนาด 55 แกลลอน (US-Gallon) สองถังไว้ในที่เปิดโดย "ไม่มีปะเก็นหรือกลไกการปิดล็อก" และละเมิดมาตรฐานการปล่อยมลพิษทางอากาศ ในสามเส้นทางที่ขยะเคลื่อนที่ผ่าน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tesla Factory
"Brand New Tesla Factory" โดยเนชั่นแนลจีโอกราฟิกแชนแนล
เทสลาโมเดลเอส ที่โรงงานเทสลาในปี 2555
มอเตอร์ไฟฟ้ากระแสสลับสำหรับเทสลาโมเดล S ซึ่งนำส่วนหนึ่งของสเตเตอร์ออก เพื่อแสดงให้เห็นส่วนโรเตอร์ที่อยู่ด้านใน
แบตเตอรีแพ็คสำหรับรถรุ่น S ขนาด 85 กิโลวัตต์-ชั่วโมง (kWh) ซึ่งใช้แบตเตอรีลิเทียมไอออนหมายเลข '18650' จำนวน 7,104 เซลล์ (ภาพขวา), ภาพซ้ายเป็นแบตเตอรีขนาด AA สำหรับเปรียบเทียบ
แถวของชิ้นส่วนตัวถังด้านข้างซึ่งขึ้นรูปจากสายการผลิตต่อเนื่อง
เขตบางซื่อ

| เขตบางซื่อ |
| --- | --- |
เขต
การถอดเสียงอักษรโรมัน
 • อักษรโรมัน: Khet Bang Sue
วัดบางโพโอมาวาส ติดริมฝั่งแม่น้ำเจ้าพระยา
คำขวัญ: เป็นอำเภอเก่า ลือเล่าพระสัมฤทธิ์ งามวิจิตรศิลปกรรม เลิศล้ำงานแกะสลัก
แผนที่กรุงเทพมหานคร เน้นเขตบางซื่อ
พิกัด: 13°48′35″N 100°32′14″E﻿ / ﻿13.80972°N 100.53722°E﻿ / 13.80972; 100.53722
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 11.545 ตร.กม. (4.458 ตร.ไมล์)
ประชากร (2566)
 • ทั้งหมด: 118,634 คน
 • ความหนาแน่น: 10,275.79 คน/ตร.กม. (26,614.2 คน/ตร.ไมล์)
รหัสไปรษณีย์: 10800
รหัสภูมิศาสตร์: 1029
ที่อยู่ สำนักงาน: เลขที่ 99 ซอยกานต์ประภา ถนนประชาชื่น แขวงบางซื่อ เขตบางซื่อ กรุงเทพมหานคร 10800
เว็บไซต์: www.bangkok.go.th/bangsue
 ส่วนหนึ่งของสารานุกรมประเทศไทย
บางซื่อ เป็นหนึ่งในห้าสิบเขตของกรุงเทพมหานคร สภาพพื้นที่โดยทั่วไปเป็นแหล่งการค้า การบริการ และแหล่งที่อยู่อาศัยหนาแน่นมาก
ที่ตั้งและอาณาเขต

เขตบางซื่อตั้งอยู่บริเวณริมฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
ทิศเหนือ ติดต่อกับอำเภอเมืองนนทบุรี (จังหวัดนนทบุรี) มีคลองบางเขนเป็นเส้นแบ่งเขต
ทิศตะวันออก ติดต่อกับเขตจตุจักร มีคลองประปา ทางรถไฟสายใต้ และทางรถไฟสายเหนือเป็นเส้นแบ่งเขต
ทิศใต้ ติดต่อกับเขตดุสิต มีคลองประปา คลองเปรมประชากร และคลองบางซื่อเป็นเส้นแบ่งเขต
ทิศตะวันตก ติดต่อกับเขตบางพลัดและอำเภอบางกรวย (จังหวัดนนทบุรี) มีแนวกึ่งกลางแม่น้ำเจ้าพระยาเป็นเส้นแบ่งเขต
ประวัติ

อำเภอบางซื่อ ได้รับการจัดตั้งขึ้นเป็นอำเภอชั้นนอกอำเภอหนึ่งในมณฑลกรุงเทพ โดยขึ้นตรงต่อกระทรวงนครบาลเมื่อ พ.ศ. 2437 ซึ่งเป็นปีที่เริ่มมีการปฏิรูปการปกครองเป็นแบบมณฑลเทศาภิบาลในช่วงกลางรัชสมัยพระบาทสมเด็จพระจุลจอมเกล้าเจ้าอยู่หัว ในช่วงที่มีอาณาเขตกว้างขวางที่สุดนั้น อำเภอบางซื่อแบ่งเขตการปกครองออกเป็น 14 ตำบล ได้แก่ ตำบลบางพลัด ตำบลบางอ้อ ตำบลบางโพ ตำบลบางกระบือ ตำบลถนนนครไชยศรี ตำบลสามเสนใน ตำบลสามเสนนอก ตำบลลาดยาว ตำบลสี่แยกบางซื่อ ตำบลบางซื่อใต้ ตำบลบางซื่อเหนือ ตำบลบางซ่อน ตำบลบางเขนใต้ และตำบลบางเขน (ครอบคลุมไปถึงพื้นที่บางส่วนของเขตบางพลัด เขตดุสิต เขตพญาไท เขตราชเทวี เขตดินแดง เขตห้วยขวาง เขตจตุจักร และอำเภอเมืองนนทบุรีในปัจจุบัน)
ในวันที่ 21 ตุลาคม พ.ศ. 2458 (รัชสมัยพระบาทสมเด็จพระมงกุฎเกล้าเจ้าอยู่หัว) ได้มีประกาศกระทรวงนครบาลกำหนดเขตการปกครองในกรุงเทพพระมหานคร (หรือมณฑลกรุงเทพ) ขึ้นใหม่ และกำหนดให้อำเภอบางซื่อรวมอยู่ในท้องที่จังหวัดพระนคร ตลอดเวลาที่ผ่านมา ในเขตจังหวัดพระนครได้มีการปรับปรุงเขตการปกครองใหม่หลายครั้ง ตำบลในอำเภอบางซื่อหลายตำบลถูกยุบรวมกับตำบลอื่นหรือไม่ก็ถูกโอนไปขึ้นกับอำเภอข้างเคียง ทำให้อำเภอนี้มีขนาดเนื้อที่ลดลง ใน พ.ศ. 2470 ท้องที่อำเภอบางซื่อเหลือเพียงตำบลบางซื่อ บางซ่อน ลาดยาว สามเสนนอก สามเสนใน และบางกระบือเท่านั้น ในที่สุดเมื่อ พ.ศ. 2481 (รัชสมัยพระบาทสมเด็จพระเจ้าอยู่หัวอานันทมหิดล) ทางราชการมีคำสั่งให้รวมอำเภอที่มีจำนวนประชากรและปริมาณงานไม่มากเข้าด้วยกัน อำเภอบางซื่อจึงถูกยุบเลิก เหลือเพียงชื่อ ตำบลบางซื่อ เป็นเขตการปกครองย่อยของอำเภอดุสิตนับแต่นั้น
ใน พ.ศ. 2514 มีประกาศคณะปฏิวัติให้รวมจังหวัดพระนครกับจังหวัดธนบุรีเข้าด้วยกันเป็นนครหลวงกรุงเทพธนบุรี และในปีถัดมา (พ.ศ. 2515) ก็มีประกาศคณะปฏิวัติเปลี่ยนรูปแบบการบริหารเมืองหลวงใหม่อีกครั้งจากนครหลวงกรุงเทพธนบุรีเป็นกรุงเทพมหานคร แบ่งพื้นที่ออกเป็นเขตและแขวงแทนอำเภอและตำบลตามลำดับ ตำบลบางซื่อจึงได้รับการเปลี่ยนแปลงฐานะเป็น แขวงบางซื่อ และยังคงขึ้นกับเขตดุสิต
ภายหลังเขตดุสิตมีความเจริญและมีประชากรหนาแน่นขึ้น ท้องที่บางแห่งโดยเฉพาะแขวงบางซื่อ (ซึ่งอยู่ทางตอนเหนือสุดของเขต) ยังอยู่ไกลจากสำนักงานเขตมาก ดังนั้น เพื่อให้หน่วยงานราชการสามารถดูแลได้อย่างทั่วถึงและสะดวกรวดเร็ว ในขั้นแรกกรุงเทพมหานครจึงได้ตั้งสำนักงานเขตดุสิต สาขา 1 รับผิดชอบในพื้นที่แขวงบางซื่อเมื่อ พ.ศ. 2532 ต่อมาในวันที่ 9 พฤศจิกายน พ.ศ. 2532 จึงมีประกาศกระทรวงมหาดไทยแยกแขวงบางซื่อออกจากเขตดุสิตและจัดตั้งเป็น เขตบางซื่อ ขึ้น เพื่อประโยชน์ในการปกครอง การบริหารราชการ และการให้บริการแก่ประชาชนที่ย้ายเข้ามาอยู่อาศัยในท้องที่มากขึ้น ประกาศฉบับดังกล่าวเริ่มมีผลบังคับใช้ในวันที่กระทรวงออกประกาศนั่นเอง
การแบ่งเขตการปกครอง

วันที่ 20 กรกฎาคม พ.ศ. 2552 หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานครได้ลงนามในประกาศจัดตั้งแขวงวงศ์สว่างแยกจากพื้นที่แขวงบางซื่อโดยใช้ทางรถไฟสายใต้เป็นเส้นแบ่งเขตและให้มีผลใช้บังคับเมื่อวันที่ 21 กันยายน ปีเดียวกัน ส่งผลให้ในปัจจุบัน เขตบางซื่อแบ่งหน่วยการปกครองย่อยออกเป็น 2 แขวง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | บางซื่อ | Bang Sue | 5.762 | 77,277 | 13,411.49 |  |
| 2. | วงศ์สว่าง | Wong Sawang | 5.783 | 41,357 | 7,151.48 |  |
| ทั้งหมด | ทั้งหมด | ทั้งหมด | 11.545 | 118,634 | 10,275.79 |  |
ประชากร

| สถิติประชากรตามทะเบียนราษฎร เขตบางซื่อ> ปี (พ.ศ.) | สถิติประชากรตามทะเบียนราษฎร เขตบางซื่อ> ประชากร | สถิติประชากรตามทะเบียนราษฎร เขตบางซื่อ> การเพิ่มและการลด |
| --- | --- | --- |
| 2535 | 174,043 | ไม่ทราบ |
| 2536 | 175,305 | +1,262 |
| 2537 | 172,427 | -2,878 |
| 2538 | 169,148 | -3,279 |
| 2539 | 167,045 | -2,103 |
| 2540 | 165,644 | -1,401 |
| 2541 | 163,245 | -2,399 |
| 2542 | 161,393 | -1,852 |
| 2543 | 160,755 | -638 |
| 2544 | 159,466 | -1,289 |
| 2545 | 159,217 | -249 |
| 2546 | 158,079 | -1,138 |
| 2547 | 154,060 | -4,019 |
| 2548 | 151,788 | -2,272 |
| 2549 | 150,547 | -1,241 |
| 2550 | 147,797 | -2,750 |
| 2551 | 145,671 | -2,126 |
| 2552 | 142,338 | -3,333 |
| 2553 | 138,653 | -3,685 |
| 2554 | 135,001 | -3,652 |
| 2555 | 132,169 | -2,832 |
| 2556 | 130,511 | -1,658 |
| 2557 | 128,995 | -1,516 |
| 2558 | 127,716 | -1,279 |
| 2559 | 126,136 | -1,580 |
| 2560 | 125,440 | -696 |
| 2561 | 125,299 | -141 |
| 2562 | 126,310 | +1,011 |
| 2563 | 122,410 | -3,900 |
| 2564 | 120,718 | -2,692 |
| 2565 | 119,431 | -1,287 |
| 2566 | 118,634 | -797 |
การคมนาคม > ทางสายหลัก

ถนนพิบูลสงคราม
ถนนประชาราษฎร์ สาย 1
ถนนประชาราษฎร์ สาย 2
ถนนกรุงเทพฯ-นนทบุรี
ถนนรัชดาภิเษก
ถนนวงศ์สว่าง
ถนนประชาชื่น
ถนนเตชะวณิช
ถนนเทอดดำริ
ทางพิเศษศรีรัช
การคมนาคม > สายรองและทางลัด

ถนนริมคลองประปาฝั่งซ้าย
ถนนริมคลองประปาฝั่งขวา
ถนนรถไฟ
ถนนริมทางรถไฟสายใต้
ซอยประชาราษฎร์ สาย 1 ซอย 24 / ซอยกรุงเทพฯ-นนทบุรี 5 (ประชานฤมิตร) "ถนนสายไม้"
ซอยประชาราษฎร์ สาย 1 ซอย 28 / ซอยกรุงเทพฯ-นนทบุรี 13 (ไสวสุวรรณ)
ซอยกรุงเทพฯ-นนทบุรี 44 (สุภาร่วม)
ซอยประชาชื่น 2 แยก 1 / ซอยประชาชื่น 2 แยก 2 / ซอยประชาชื่น 4 แยก 1 / ซอยประชาชื่น 4 แยก 2 / ซอยประชาชื่น 6 แยก 1 / ซอยประชาชื่น 6 แยก 2 (ริมคลองประปา)
ซอยประชาชื่น 4 แยก 1-4 (พ่วงทรัพย์)
เขตบางซื่อมีสะพานข้ามแม่น้ำเจ้าพระยา 2 แห่ง ได้แก่
สะพานพระราม 6 เชื่อมเขตบางซื่อกับเขตบางพลัด
สะพานพระราม 7 เชื่อมเขตบางซื่อกับอำเภอบางกรวย
การคมนาคม > ระบบขนส่งมวลชน

รถไฟฟ้ามหานคร สายเฉลิมรัชมงคล (สถานีบางโพ สถานีเตาปูน และสถานีบางซื่อ)
รถไฟฟ้ามหานคร สายสีม่วง (สถานีเตาปูน สถานีบางซ่อน และสถานีวงศ์สว่าง)
รถไฟฟ้าชานเมือง สายสีแดงอ่อน ช่วงบางซื่อ–ตลิ่งชัน (สถานีบางซ่อน)
สถานที่สำคัญ > วัด

วัดทองสุทธาราม
วัดประชาศรัทธาธรรม
วัดมัชฌันติการาม
วัดเลียบราษฎร์บำรุง
วัดบางโพโอมาวาส
วัดประดู่ธรรมาธิปัตย์
วัดเวตวันธรรมาวาส
วัดสร้อยทอง
วัดอนัมนิกายาราม
สถานที่สำคัญ > สถาบันการศึกษา

มหาวิทยาลัยเทคโนโลยีพระจอมเกล้าพระนครเหนือ
มหาวิทยาลัยเทคโนโลยีราชมงคลพระนคร ศูนย์พระนครเหนือ
โรงเรียนโยธินบูรณะ
สถานที่สำคัญ > อื่น ๆ

เกทเวย์ แอท บางซื่อ
โรงพยาบาลบางโพ
สถานีตำรวจนครบาลบางโพ
สถานีตำรวจนครบาลเตาปูน
แหล่งข้อมูลอื่น

เว็บไซต์สำนักงานเขตบางซื่อ
แผนที่เขตบางซื่อ เก็บถาวร 2007-09-27 ที่ เวย์แบ็กแมชชีน
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
ถนนประชาราษฎร์ สาย 2 บริเวณแยกประชาชื่น
รถไฟฟ้ามหานคร สายเฉลิมรัชมงคล ขณะวิ่งผ่านบนถนนประชาราษฎร์ สาย 2 ก่อนเข้าสู่สถานีบางโพ
พระเจดีย์ วัดสร้อยทอง
มหาวิทยาลัยเทคโนโลยีพระจอมเกล้าพระนครเหนือ
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองชัยภูมิ, อำเภอแก้งคร้อ, อำเภอคอนสวรรค์, อำเภอบ้านเขว้า, อำเภอจัตุรัส และอำเภอบำเหน็จณรงค์
| ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> % | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> ± |
| --- | --- | --- | --- | --- | --- |
|  | กิจสังคม  | สุระ ชัยวิรัตนะ (12)* | 38,709 |  |  |
|  | ธรรมสังคม   | กำจร คูณรัตนศิริ (5) | 29,436 |  |  |
|  | ประชาธิปัตย์   | บุญเกิด หิรัญคำ (2)* | 24,440 |  |  |
|  | ประชาธิปัตย์   | บัวพรม ธีรกัลยาณพันธุ์ (4) | 22,511 |  |  |
|  | ประชาธิปัตย์   | ทวี กระจกทอง (3) | 20,006 |  |  |
|  | ธรรมสังคม   | พยอม ศิริจันทร์ (6) | 14,052 |  |  |
|  | เกษตรสังคม   | วินัย คิดบรรจง (11) | 12,949 |  |  |
|  | ชาติไทย  | ชาญชัย พันธุ์นิธิ (17) | 10,543 |  |  |
|  | ชาติไทย  | สราวุธ ลือฤทธิกุล (18) | 8,871 |  |  |
|  | พลังประชาชน (พ.ศ. 2517)   | อุทิศ สกุลอนันต์ (9) | 8,030 |  |  |
|  | ไทสังคม   | สมควร ธรรมกุล (1) | 6,441 |  |  |
|  | พลังใหม่   | ถนอม ไตรคุ้มพันธุ์ (21) | 5,981 |  |  |
|  | แนวร่วมประชาธิปไตย   | พิสิทธิ์ ชยาภินันท์ (19) | 5,462 |  |  |
|  | พลังประชาชน (พ.ศ. 2517)   | พงษ์ศักดิ์ ไชยกุลวัฒนา (8) | 4,869 |  |  |
|  | เกษตรสังคม   | เชาว์ ชัยวิรัตนะ (10)✔ | 4,062 |  |  |
|  | พลังประชาชน (พ.ศ. 2517)   | วิฑูร เลิศสุคนธ์ (7)✔ | 3,509 |  |  |
|  | สันติชน   | รัชนีวรรณ ปิ่นสุวรรณ (32) | 2,439 |  |  |
|  | แนวร่วมสังคมนิยม   | สมัคร ชาลีกุล (13)* | 2,414 |  |  |
|  | ไทสังคม   | เรียน วิเศษศักดิ์ (28) | 2,289 |  |  |
|  | ชาตินิยม | พันตำรวจตรี ศรีศักดิ์ มนูนาทวิมลกฤตย์ (25) | 2,056 |  |  |
|  | แนวร่วมประชาธิปไตย   | สงบ สิงหอำพล (20) | 1,954 |  |  |
|  | แรงงาน (ประเทศไทย)   | กล้าหาญ พิมพ์สุธรรม (22) | 1,758 |  |  |
|  | สังคมชาตินิยม   | สุรวุฒิ ประทุมศรี (16) | 1,707 |  |  |
|  | ธรรมาธิปไตย   | เพิ่มศักดิ์ กองประทุม (24) | 1,322 |  |  |
|  | แนวร่วมสังคมนิยม   | พรวน ทุมชาย (15) | 1,233 |  |  |
|  | แนวร่วมสังคมนิยม   | สถิตย์พงษ์ นรปติ (14) | 1,051 |  |  |
|  | ไท (พ.ศ. 2517)   | จัน เจริญจิต (30) | 1,003 |  |  |
|  | ไท (พ.ศ. 2517)   | ศุภชัย เจริญจิต (31) | 762 |  |  |
|  | ชาตินิยม | พันจ่าอากาศเอก ปรีดา บำเหน็จพันธุ์ (23) | 693 |  |  |
|  | สังคมนิยมแห่งประเทศไทย   | นพสณฑ์ เสฎฐรังสี (27) | 574 |  |  |
|  | สังคมนิยมแห่งประเทศไทย   | ศักดิ์ดา กัญจนานภานิช (26) | 562 |  |  |
|  | ธรรมาธิปไตย   | คล่อง ม่วงเพชร (29) | 505 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: กิจสังคม  ได้ที่นั่งจาก ประชาธรรม (พ.ศ. 2517)  
: ธรรมสังคม   ได้ที่นั่งจาก แนวร่วมสังคมนิยม  
: ประชาธิปัตย์   ได้ที่นั่งจาก อธิปัตย์
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอคอนสาร, อำเภอเกษตรสมบูรณ์, อำเภอภูเขียว, อำเภอบ้านแท่น และอำเภอหนองบัวแดง
| ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> % | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> ± |
| --- | --- | --- | --- | --- | --- |
|  | ประชาธิปัตย์   | ทรงศักดิ์ อุระวัฒนพันธุ์ (8) | 28,575 |  |  |
|  | กิจสังคม  | อำพล พันธุ์ประสิทธิ์ (11) | 24,549 |  |  |
|  | แรงงาน (ประเทศไทย)   | ประดิษฐ์ ฤาชา (5) | 17,532 |  |  |
|  | พลังประชาชน (พ.ศ. 2517)   | สมจิตร์ พงศ์พิสิฎฐ์ (1) | 8,873 |  |  |
|  | ชาติไทย  | จรูญ กมลเพชร (7)* | 7,376 |  |  |
|  | ประชาธิปัตย์   | ประสิทธิ์ ประจันนวล (9)✔ | 5,550 |  |  |
|  | พิทักษ์ไทย   | มีเดช วรสีหะ (4)✔ | 4,619 |  |  |
|  | แนวร่วมสังคมนิยม   | วิจิตร วงษานุทัศน์ (2)* | 4,237 |  |  |
|  | พลังเสรี | ธีรวัฒน์ หมู่วิเศษ (19) | 3,264 |  |  |
|  | สังคมชาตินิยม   | นาคร ทรายงาม (10) | 2,417 |  |  |
|  | พลังประชาชน (พ.ศ. 2517)   | แสร์ สิทธิสมาน (18) | 2,007 |  |  |
|  | พลังใหม่   | อุดม ประยูรคำ (15) | 1,821 |  |  |
|  | แนวร่วมสังคมนิยม   | สิงหา บำรุงกิจ (3) | 1,697 |  |  |
|  | ธรรมาธิปไตย   | สุรักษ์ จุลละนันท์ (12) | 1,635 |  |  |
|  | ไท (พ.ศ. 2517)   | คำใบ ฤาชา (6) | 1,437 |  |  |
|  | ธรรมสังคม   | พิศิษฐ พรหมศิริพงศ์ (13) | 1,333 |  |  |
|  | สยามใหม่ (พ.ศ. 2518)   | เลี่ยม รินอินทร์ (16) | 1,300 |  |  |
|  | ธรรมาธิปไตย   | บุญชู คำตะศิลา (20) | 1,289 |  |  |
|  | ธรรมสังคม   | บัณฑิต ประยูรคง (14) | 837 |  |  |
|  | สยามใหม่ (พ.ศ. 2518)   | วิสุทธิ์ คำแก้ว (17) | 510 |  |  |
|  | แนวร่วมประชาธิปไตย   | พีระพัฒน์ ผดุงธรรม (22) | 293 |  |  |
|  | สันติชน   | ประภาส ดวงภมร (21) | 219 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ประชาธิปัตย์   ได้ที่นั่งจาก ชาติไทย 
: กิจสังคม  ได้ที่นั่งจาก แนวร่วมสังคมนิยม
ดูเพิ่ม

จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522